ddrg/super_eurlex huggingface dataset:
Protokol, ktorým sa mení a dopĺňa Stabilizačná a asociačná dohoda medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej a ktorý sa týka colnej kvóty na dovoz cukru a výrobkov z cukru s pôvodom v Bývalej juhoslovanskej republike Macedónsko do Spoločenstva



Úradný vestník L 333 , 20/12/2005 S. 0045 - 0048



Protokol, ktorým sa mení a dopĺňa Stabilizačná a asociačná dohoda medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej a ktorý sa týka colnej kvóty na dovoz cukru a výrobkov z cukru s pôvodom v Bývalej juhoslovanskej republike Macedónsko do Spoločenstva EURÓPSKE SPOLOČENSTVO, ďalej len "Spoločenstvo", na jednej strane a BÝVALÁ JUHOSLOVANSKÁ REPUBLIKA MACEDÓNSKO na strane druhej, keďže: (1) Stabilizačná a asociačná dohoda medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej (ďalej len "SAD") bola podpísaná v Luxemburgu 9. apríla 2001 a nadobudla platnosť 1. apríla 2004. (2) Uskutočnili sa rokovania s cieľom zmeniť preferenčný režim podľa SAD, týkajúci sa dovozu cukru a výrobkov z cukru s pôvodom v Bývalej juhoslovanskej republike Macedónsko do Spoločenstva. (3) Preto by sa mali prijať príslušné zmeny a doplnenia SAD, SA DOHODLI TAKTO: Článok 1 SAD sa týmto mení a dopĺňa takto: 1. Článok 27 sa mení a dopĺňa takto: a) prvý pododsek odseku 1 sa nahrádza takto: "1. Spoločenstvo zrušuje dovozné clá a poplatky s rovnocenným účinkom na poľnohospodárske výrobky s pôvodom v Bývalej juhoslovanskej republike Macedónsko, s výnimkou tých výrobkov, ktoré sú uvedené v položkách č. 0102, 0201, 0202, 1701, 1702 a 2204 kombinovanej nomenklatúry."; b) Do odseku 2 sa dopĺňa tento pododsek: "Spoločenstvo povoľuje bezcolný dovoz výrobkov s pôvodom v Bývalej juhoslovanskej republike Macedónsko, ktoré sú uvedené v položkách 1701 a 1702 kombinovanej nomenklatúry, v množstve neprevyšujúcom ročnú colnú kvótu 7000 ton (netto hmotnosti)." 2. V tabuľke prílohy I k protokolu 3 sa odkazy na výrobky, ktoré patria pod položku 1702 kombinovanej nomenklatúry, vypúšťajú. Článok 2 Tento protokol tvorí neoddeliteľnú súčasť SAD. Článok 3 Tento protokol nadobúda platnosť prvým dňom mesiaca nasledujúceho po dátume jeho podpisu. Článok 4 Tento protokol je vyhotovený v dvoch exemplároch v každom z úradných jazykov zmluvných strán, pričom každé znenie je rovnako autentické. V Bruseli 21. novembra 2005 Za Európske spoločenstvo Za Bývalú juhoslovanskú republiku Macedónsko --------------------------------------------------
Dohoda vo forme výmeny listov o predbežnom vykonávaní protokolu, ktorý na obdobie od 1. januára 2005 do 31. decembra 2010 stanovuje možnosti rybolovu a finančný príspevok podľa Dohody medzi Európskym hospodárskym spoločenstvom a Komorskou federatívnou islamskou republikou o rybolove pri pobreží Komor



Úradný vestník L 252 , 28/09/2005 S. 0010 - 0010



Dohoda vo forme výmeny listov o predbežnom vykonávaní protokolu, ktorý na obdobie od 1. januára 2005 do 31. decembra 2010 stanovuje možnosti rybolovu a finančný príspevok podľa Dohody medzi Európskym hospodárskym spoločenstvom a Komorskou federatívnou islamskou republikou o rybolove pri pobreží Komor A. List vlády Komor Vážený pán, s odvolaním sa na protokol podpísaný 24. novembra 2004, ktorý stanovuje možnosti rybolovu a finančný príspevok na obdobie od 1. januára 2005 do 31. decembra 2010, si Vás dovoľujem informovať, že vláda Komor je ochotná predbežne vykonávať tento protokol od 1. januára 2005 s očakávaním nadobudnutia jeho platnosti v súlade s jeho článkom 13 pod podmienkou, že Európske spoločenstvo bude ochotné urobiť to isté. V tomto prípade sa prvý ročný príspevok bude musieť vyplatiť do 30. septembra 2005. Bol by som Vám vďačný, ak by ste mi potvrdili súhlas Európskeho spoločenstva týkajúci sa predchádzajúcich bodov. S pozdravom Za vládu Komorskej únie B. List Európskeho spoločenstva Vážený pán, Potvrdzujem prijatie Vášho dnešného listu s nasledujúcim znením: "S odvolaním sa na protokol podpísaný 24. novembra 2004, ktorý stanovuje možnosti rybolovu a finančný príspevok na obdobie od 1. januára 2005 do 31. decembra 2010, si Vás dovoľujem informovať, že vláda Komor je ochotná predbežne vykonávať tento protokol od 1. januára 2005 s očakávaním nadobudnutia jeho platnosti v súlade s jeho článkom 13 pod podmienkou, že Európske spoločenstvo bude ochotné urobiť to isté. V tomto prípade sa prvý ročný príspevok bude musieť vyplatiť do 30. septembra 2005. Bol by som Vám vďačný, ak by ste mi potvrdili súhlas Európskeho spoločenstva týkajúci sa predchádzajúcich bodov." Dovoľte, aby som Vám potvrdil súhlas Európskeho spoločenstva s obsahom tohto listu. S pozdravom Za Radu Európskej únie --------------------------------------------------
Výmena listov medzi Úradom Spojených národov pre koordináciu humanitárnych záležitostí (UNOCHA) a Komisiou Európskych spoločenstiev týkajúca sa ich spolupráce v rámci riešenia dôsledkov katastrofy (v prípade súčasne prebiehajúcich intervencií v krajine zasiahnutej katastrofou)



Úradný vestník L 052 , 25/02/2005 S. 0042 - 0048



ORGANIZÁCIA SPOJENÝCH NÁRODOV 28. októbra 2004 Vážená pani Wallström, vážený pán Nielson, je mi cťou informovať Vás, že sme dostali Váš list z 27. októbra 2004, ktorým ste navrhli vytvorenie koordinovaného dialógu a užšej spolupráce medzi Európskou komisiou a Organizáciou Spojených národov v rámci riešenia dôsledkov katastrofy, koordinácie priamo na mieste a humanitárnej činnosti. Je mi potešením potvrdiť súhlas Organizácie Spojených národov a teším sa, že sa s Vami i s Vašimi nástupcami stretnem, hneď ako to bude pre Vás možné, aby sme prediskutovali rýchlu a efektívnu implementáciu spomenutých činností. Rád by som využil túto príležitosť, aby som prejavil svoju spokojnosť s výsledkami rokovaní medzi našimi úradmi za posledných osemnásť mesiacov, ktoré viedli k vypracovaniu súčasného znenia dohody v duchu hlavných zásad, zakotvených v prílohe rezolúcie Valného zhromaždenia OSN číslo 46/182. Rád by som vyjadril svoje uznanie jednotlivým tímom za ich vynikajúcu prácu a tiež trom štátom, ktoré v tomto období predsedali Európskej únii, za uľahčenie tejto úlohy. S úctou, Jan Egeland zástupca generálneho tajomníka pre humanitárne záležitosti a koordináciu pri odstraňovaní dôsledkov mimoriadnych situácií Pani Margot Wallström členka Komisie Generálne riaditeľstvo pre životné prostredie Brusel Pán Poul Nielson Úrad pre humanitárnu pomoc (ECHO) Brusel --------------------------------------------------
c)

V prípade, že uplatňovanie ktorejkoľvek dohody s MAAE uvedenej v písmene b) tohto odseku sa v Spoločenstve alebo na Ukrajine z akéhokoľvek dôvodu nahradí alebo skončí, príslušná zmluvná strana uzavrie dohodu s MAAE s rovnakou účinnosťou a rozsahom platnosti, ako je ustanovené dohodami o bezpečnostných zárukách uvedených v ustanoveniach písmena b) bodu i) alebo ii) tohto odseku, alebo ak to nie je možné, Spoločenstvo, pokiaľ sa ho to dotýka, uplatňuje bezpečnostné záruky založené na systéme bezpečnostných záruk Euratomu, a to s rovnakou účinnosťou a rozsahom platnosti, ako je ustanovené dohodami o bezpečnostných zárukách uvedených v ustanoveniach písmena b) bodu i) tohto odseku, alebo ak to nie je možné, zmluvné strany uzatvoria dohody o uplatňovaní bezpečnostných záruk, a to s rovnakou účinnosťou a rozsahom platnosti, ako je ustanovené dohodami o bezpečnostných zárukách uvedených v ustanoveniach písmena b) bodu i) alebo ii) tohto odseku.
Dohoda vo forme výmeny listov medzi Európskym spoločenstvom a Čilskou republikou o zmenách a doplneniach dodatku VI k dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej



Úradný vestník L 231 , 24/08/2006 S. 0140 - 0143



Dohoda vo forme výmeny listov medzi Európskym spoločenstvom a Čilskou republikou o zmenách a doplneniach dodatku VI k dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej LIST č. 1 List od Európskeho spoločenstva Brusel 24. apríla 2006 Vážený pane, mám tú česť odvolať sa na stretnutia venované technickým úpravám, ktoré sa konali v súlade s článkom 29 ods. 2 dohody o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej z 18. novembra 2002, ktorá ustanovuje, že zmluvné strany môžu po vzájomnom súhlase zmeniť a doplniť dodatky k tejto dohode s prihliadnutím na všetky zmeny a doplnenia právnych noriem a predpisov zmluvných strán. Na týchto stretnutiach sa dohodlo, že tie čilské ochranné známky, ktoré sa zhodujú so zemepisnými označeniami Spoločenstva, sa musia zapísať do dodatku VI (Zoznam ochranných známok podľa článku 7). Mám preto tú česť navrhnúť, aby sa dodatok VI k dohode o obchode s vínom nahradil dodatkom pripojeným v prílohe s účinnosťou od dnešného dňa. Bol by som Vám zaviazaný, keby ste mohli potvrdiť, že Vaša vláda súhlasí so znením tohto listu. Prijmite, prosím, výraz mojej najhlbšej úcty. V mene Európskeho spoločenstva Mariann Fischer Boel LIST č. 2 List Čile Brusel, 24. apríla 2006 Vážená pani, mám česť potvrdiť dnešným dátumom prijatie Vášho listu tohto znenia: "mám tú česť odvolať sa na stretnutia venované technickým úpravám, ktoré sa konali v súlade s článkom 29 ods. 2 dohody o obchode s vínom v rámci dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej z 18. novembra 2002, ktorá ustanovuje, že zmluvné strany môžu po vzájomnom súhlase zmeniť a doplniť dodatky k tejto dohode s prihliadnutím na všetky zmeny a doplnenia právnych noriem a predpisov zmluvných strán. Na týchto stretnutiach sa dohodlo, že tie čilské ochranné známky, ktoré sa zhodujú so zemepisnými označeniami Spoločenstva, sa musia zapísať do dodatku VI (Zoznam ochranných známok podľa článku 7). Mám preto tú česť navrhnúť, aby sa dodatok VI k dohode o obchode s vínom nahradil dodatkom pripojeným v prílohe s účinnosťou od dnešného dňa. Bol by som Vám zaviazaný, keby ste mohli potvrdiť, že Vaša vláda súhlasí so znením tohto listu." Mám tú česť Vám oznámiť, že Čilska republika súhlasí s obsahom tohto listu. Prijmite, prosím, výraz mojej najhlbšej úcty. V mene Čilskej republiky Oscar Alcamán Riffo --------------------------------------------------
Schválené zápisnice medzi Európskym spoločenstvom a Brazílskou federatívnou republikou



Úradný vestník L 138 , 30/05/2007 S. 0012 - 0012



Schválené zápisnice medzi Európskym spoločenstvom a Brazílskou federatívnou republikou Rokovania podľa článku XXVIII dohody GATT 1994 v súvislosti s úpravou koncesií týkajúcich sa hydiny uvedenej v zozname ES CXL, ktorý tvorí prílohu k dohode GATT 1994. V rokovaniach medzi Európskym spoločenstvom (ďalej len "ES") a Brazílskou federatívnou republikou (ďalej len "Brazília") podľa článku XXVIII dohody GATT 1994 o pozmenení koncesií v prípade hydiny uvedených v zozname ES CXL priloženom ku Všeobecnej dohode o clách a obchode z roku 1994 (GATT 1994) delegácie Komisie Európskych spoločenstiev a Brazílie dosiahli túto dohodu. Delegácie Komisie Európskych spoločenstiev a Brazílie predložia dohodu na schválenie príslušným orgánom. 1. Viazané colné sadzby: viazané colné sadzby položky 02109020 (v súčasnosti 02109939), 160231 a 16023219 sú 1300 EUR/tonu, 1024 EUR/tonu a 1024 EUR/tonu v tomto poradí jednotlivo. 2. Colné kvóty: ES otvorí nasledujúce ročné colné kvóty: a) v prípade položky 02109020 (nasolené) kvótu na 264245 ton, z toho 170807 ton sa vyčlení pre Brazíliu. Sadzba v rámci dovoznej kvóty bude 15,4 % ad valorem; b) v prípade položky 160231 (morčacie) kvótu na 103896 ton, z toho 92300 ton sa vyčlení pre Brazíliu. Sadzba v rámci dovoznej kvóty bude 8,5 % ad valorem; c) v prípade položky 16023219 (varené) kvótu na 250953 ton, z toho 79477 ton sa vyčlení pre Brazíliu. Sadzba v rámci dovoznej kvóty bude 8 % ad valorem; 3. Dovozy podľa colných kvót uvedených v odseku 2 sa uskutočňujú na základe osvedčení pôvodu vydaných na nediskriminačnom základe príslušnými orgánmi v Brazílii. 4. Koncesie uvedené v súčasnej dohode podliehajú prípadným zmenám odsúhlaseným v zmysle DDA (rozvojovej agendy) WTO. 5. Objem kvót pridelených jednotlivým krajinám s hlavným a podstatným dodávateľským záujmom je v súlade so všeobecnými princípmi článku XIII GATT. Koncesie, ktoré môžu vyplynúť z uplatňovania takýchto princípov, nesmú byť menej výhodné ako tie, ktoré sú dohodnuté na základe tejto dohody. 6. Obidve strany sa zaväzujú čo najskôr začať uplatňovať ustanovenia tejto dohody v súlade so svojimi vnútornými postupmi. 7. Na požiadanie ktorejkoľvek strany tejto dohody sa uskutočnia konzultácie o uplatňovaní tejto dohody. V Bruseli dvadsiateho deviateho mája dvetisícsedem. Za Európske spoločenstvo +++++ TIFF +++++ Za Brazílsku federatívnu republiku +++++ TIFF +++++ --------------------------------------------------
Dohoda vo forme výmeny listov o predbežnom vykonávaní Dohody o partnerstve v sektore rybolovu medzi Európskym spoločenstvom a Mozambickou republikou



Úradný vestník L 331 , 17/12/2007 S. 0033 - 0034



20071122 Dohoda vo forme výmeny listov o predbežnom vykonávaní Dohody o partnerstve v sektore rybolovu medzi Európskym spoločenstvom a Mozambickou republikou A. List vlády Mozambiku Vážený pán, na základe Dohody o partnerstve v sektore rybolovu medzi Európskym spoločenstvom a Mozambickou republikou, podpísanej 21. decembra 2006, vrátane protokolu a prílohy a dodatkov k nej, ktorou sa stanovujú možnosti rybolovu a finančný príspevok na obdobie od 1. januára 2007 do 31. decembra 2011, mám tú česť vás informovať, že vláda Mozambiku je pripravená predbežne vykonávať uvedenú dohodu od 1. januára 2007, čakajúc na nadobudnutie jej účinnosti v súlade s článkom 17 dohody, a pod podmienkou, že je tak pripravené konať aj Európske spoločenstvo. V tomto prípade je zrejmé, že prvá splátka finančného príspevku stanovená v článku 2 protokolu bude vyplatená najneskôr do 31. októbra 2007. Bol by som Vám zaviazaný, keby ste mohli potvrdiť súhlas Európskeho spoločenstva s takýmto predbežným vykonávaním. Prijmite, prosím, výraz mojej najhlbšej úcty Za vládu Mozambiku B. List Európskeho spoločenstva Vážený pán, Mám tú česť potvrdiť dnešným dňom prijatie Vášho listu tohto znenia: "Na základe Dohody o partnerstve v sektore rybolovu medzi Európskym spoločenstvom a Mozambickou republikou, podpísanej 21. decembra 2006, vrátane protokolu a prílohy a dodatkov k nej, ktorou sa stanovujú možnosti rybolovu a finančný príspevok na obdobie od 1. januára 2007 do 31. decembra 2011, mám tú česť vás informovať, že vláda Mozambiku je pripravená predbežne vykonávať uvedenú dohodu od 1. januára 2007, čakajúc na nadobudnutie jej účinnosti v súlade s článkom 17 dohody a pod podmienkou, že je tak pripravené konať aj Európske spoločenstvo. V tomto prípade je zrejmé, že prvá splátka finančného príspevku stanovená v článku 2 protokolu bude vyplatená najneskôr do 31. októbra 2007. Bol by som Vám zaviazaný, keby ste mohli potvrdiť súhlas Európskeho spoločenstva s takýmto predbežným vykonávaním." Mám tú česť potvrdiť Vám súhlas Európskeho spoločenstva s takýmto predbežným vykonávaním. Prijmite, prosím, výraz mojej najhlbšej úcty V mene Rady Európskej únie --------------------------------------------------
CORRIGENDUM: - Dočasná dohoda o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej



Úradný vestník L 233 , 30/08/2008 S. 0006 - 0395



Rozhodnutie Rady zo 16. júna 2008 o podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej (2008/474/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení s článkom 300 ods. 2 prvým pododsekom a s článkom 300 ods. 3 prvou vetou, so zreteľom na návrh Komisie, keďže: (1) Je potrebné, aby sa pred nadobudnutím platnosti Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej, ktorá bola podpísaná v Luxemburgu 16. júna 2008, schválila Dočasná dohoda o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej (ďalej len "dohoda"). (2) Obchodné ustanovenia obsiahnuté v dohode majú výnimočnú povahu, súvisia s politikou vykonávanou v rámci procesu stabilizácie a pridruženia a nezakladajú pre Európsku úniu žiadny precedens v obchodnej politike Spoločenstva so zreteľom na iné tretie krajiny než krajiny západného Balkánu. (3) Dohoda by sa preto mala podpísať a schváliť, ROZHODLA TAKTO: Článok 1 Týmto sa v mene Spoločenstva schvaľuje Dočasná dohoda o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej, prílohy a protokoly k nej pripojené a spoločné vyhlásenia a vyhlásenie Spoločenstva pripojené k záverečnému aktu. Texty uvedené v prvom odseku sú pripojené k tomuto rozhodnutiu. Článok 2 Týmto sa predseda Rady poveruje určiť osobu(-y) splnomocnenú(-é) podpísať v mene Spoločenstva dohodu a uložiť listinu o schválení podľa článku 58 dohody. V Luxemburgu 16. júna 2008 Za Radu predseda D. Rupel --------------------------------------------------
Dohoda vo forme výmeny listov medzi Európskym spoločenstvom a Ukrajinou v súvislosti s vývoznými clami



Úradný vestník L 106 , 16/04/2008 S. 0015 - 0016



PREKLAD Dohoda vo forme výmeny listov medzi Európskym spoločenstvom a Ukrajinou v súvislosti s vývoznými clami A. List ukrajinskej vlády V Kyjeve 11. decembra 2007 Vaša Excelencia, v rámci Dohody o partnerstve a spolupráci medzi Európskym spoločenstvom a jeho členskými štátmi a Ukrajinou zo 14. júna 1994 a na základe rokovaní o vstupe Ukrajiny do Svetovej obchodnej organizácie cieľom tohto listu je potvrdiť, že clá, ktoré Ukrajina uplatňuje na tovar s pôvodom v Ukrajine vyvážaný do Európskeho spoločenstva, sa rušia po nadobudnutí platnosti dohody o oblasti voľného obchodu medzi EÚ a Ukrajinou, o ktorej sa má rokovať po ukončení procesu vstupu Ukrajiny do WTO a v rámci novej posilnenej dohody. Navrhujem, aby tento list a Vaša odpoveď predstavovali formálnu dohodu medzi nami. Táto dohoda nadobudne platnosť ku dňu, keď bude Európskemu spoločenstvu doručené písomné oznámenie od Ukrajiny o tom, že ukončila vnútorné postupy potrebné v tejto súvislosti. Potvrdzujem, že tento list a Vaša odpoveď predstavujú formálnu dohodu medzi nami. Prijmite, prosím, Vaša Excelencia, vyjadrenie mojej hlbokej úcty. V mene Ukrajiny M. Azarov B. List Európskeho spoločenstva V Bruseli 1. apríla 2008 Vaša Excelencia, potvrdzujem prijatie listu ukrajinskej vlády z 11. decembra 2007, za ktorý Vám ďakujem a ktorý znie takto: "v rámci Dohody o partnerstve a spolupráci medzi Európskym spoločenstvom a jeho členskými štátmi a Ukrajinou zo 14. júna 1994 a na základe rokovaní o vstupe Ukrajiny do Svetovej obchodnej organizácie cieľom tohto listu je potvrdiť, že clá, ktoré Ukrajina uplatňuje na tovar s pôvodom v Ukrajine vyvážaný do Európskeho spoločenstva, sa rušia po nadobudnutí platnosti dohody o oblasti voľného obchodu medzi EÚ a Ukrajinou, o ktorej sa má rokovať po ukončení procesu vstupu Ukrajiny do WTO a v rámci novej posilnenej dohody. Navrhujem, aby tento list a Vaša odpoveď predstavovali formálnu dohodu medzi nami. Táto dohoda nadobudne platnosť ku dňu, keď bude Európskemu spoločenstvu doručené písomné oznámenie od Ukrajiny o tom, že ukončila vnútorné postupy potrebné v tejto súvislosti. Potvrdzujem, aby tento list a Vaša odpoveď predstavovali formálnu dohodu medzi nami." Potvrdzujem, že citovaný list a moja odpoveď budú predstavovať formálnu dohodu medzi nami. Prijmite, prosím, Vaša Excelencia, vyjadrenie mojej hlbokej úcty. V mene Európskeho spoločenstva P. Mandelson --------------------------------------------------
Protokol, ktorým sa menia a dopĺňajú prílohy I a II k Dohode medzi Európskym spoločenstvom a Marockým kráľovstvom o určitých aspektoch leteckých dopravných služieb



Úradný vestník L 087 , 29/03/2008 S. 0011 - 0011



Protokol, ktorým sa menia a dopĺňajú prílohy I a II k Dohode medzi Európskym spoločenstvom a Marockým kráľovstvom o určitých aspektoch leteckých dopravných služieb EURÓPSKE SPOLOČENSTVO na jednej strane a MAROCKÉ KRÁĽOVSTVO na strane druhej, ďalej len "strany", so zreteľom na dohodu medzi Bulharskom a Marockým kráľovstvom podpísanú 14. októbra 1966 v Rabate a dohodu medzi Rumunskom a Marockým kráľovstvom podpísanú 6. decembra 1971 v Bukurešti, so zreteľom na Dohodu medzi Európskym spoločenstvom a Marockým kráľovstvom o určitých aspektoch leteckých dopravných služieb podpísanú v Bruseli 12. decembra 2006 (ďalej len "horizontálna dohoda"), so zreteľom na pristúpenie Bulharskej republiky a Rumunska k Európskej únii a teda aj k Spoločenstvu 1. januára 2007, DOHODLI SA TAKTO: Článok 1 Do písmena a) prílohy I k horizontálnej dohode sa dopĺňajú tieto ustanovenia: - "— Dohoda medzi Bulharskou ľudovou republikou a Marockým kráľovstvom o leteckej doprave podpísaná 14. októbra 1966 v Rabate (ďalej len "dohoda medzi Marokom a Bulharskom"), - — Dohoda medzi vládou Rumunskej socialistickej republiky a vládou Marockého kráľovstva o civilnej leteckej doprave podpísaná 6. decembra 1971 v Bukurešti (ďalej len "dohoda medzi Marokom a Rumunskom"), zmenená a doplnená Memorandom o porozumení podpísaným 29. februára 1996 v Rabate." Článok 2 Do prílohy II k horizontálnej dohode sa dopĺňajú tieto ustanovenia: do písmena a) (určenie leteckého dopravcu členským štátom): - "— článok 3 dohody medzi Marokom a Rumunskom."; do písmena b) (zamietnutie, zrušenie, pozastavenie alebo obmedzenie oprávnení alebo povolení): - "— článok 7 dohody medzi Marokom a Bulharskom, - — články 3 a 4 dohody medzi Marokom a Rumunskom."; do písmena c) (regulačná kontrola): - "— článok 8 dohody medzi Marokom a Bulharskom."; do písmena d) (zdaňovanie leteckých pohonných hmôt): - "— článok 3 dohody medzi Marokom a Bulharskom, - — článok 8 dohody medzi Marokom a Rumunskom."; do písmena e) (tarify za prepravu v rámci Európskeho spoločenstva): - "— článok 16 dohody medzi Marokom a Bulharskom, - — článok 7 dohody medzi Marokom a Rumunskom." Článok 3 Tento protokol nadobudne platnosť v deň, keď si strany navzájom oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené. Článok 4 Tento protokol je vyhotovený v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a arabskom jazyku, pričom každé znenie je rovnako autentické. --------------------------------------------------